विद्यार्थी मित्रों को मिला पूर्व डीईओ का समर्थन
बांसवाड़ा। कलेक्ट्रेटचौराहे पर बेमियादी धरने पर बैठे विद्यार्थी मित्रों को पूर्व डीईओ पुष्पेंद्र पंड्या का समर्थन मिला है।
शुक्रवार को डीईओ पंड्या धरनास्थल पर पहुंचे और विद्यार्थी मित्रों को संबोधित किया। पंड्या ने कहा कि वह समर्थन करते हैं, क्योंकि जब विद्यार्थी मित्रों की स्कूलों में आवश्यकता थी, शिक्षकों की कमी थी। तब इन्हीं विद्यार्थी मित्रों ने कमियों को पूरा करते हुए स्कूलों का संचालन किया।
पंड्या ने सवाल भी उठाया कि आखिर विभागीय निर्देश थे तो ऐसी कौन-सी बात सामने गई, जिस कारण पंचायतों में विद्यार्थी मित्रों को तवज्जो नहीं दी।
इस दिशा में विभाग को पहले से ही अपनी स्थिति स्पष्ट करनी चाहिए थी। इस दौरान पीईईओ विमल चौबीसा, सूरज पाटीदार, जिलाध्यक्ष गणपत कटारा, राजकिशोर वर्मा, राकेश जोशी, राजेंद्र यादव मौजूद थे।
hin_Deva hin_Deva hin_Deva hin_Deva hin_Deva